text: 30 vildfarne køer indfanget igen
  28 juli 2015 kl. 19.05
  En større flok køer er nu indfanget efter, at de tirsdag aften indtog en vej i Esbjerg N.
  Cirka 30 køer er indfanget efter, at de løb rundt på kørebanen på Gl.Liftrupvej i Esbjerg N tirsdag aften. Syd- og Sønderjyllands Politi efterlyste ejeren til køerne, som ikke dukkede op.
  Efter en lille times tid med kaos på vejen blev køerne indfanget - og de er nu bag indhegning igen.
  